সংগীতার প্রযোজনায় বাজারে এসেছে নবাগত শিল্পী পলি ইসলামের প্রথম গানের অ্যালবাম স্বপ্ন দেখে মন। ফিচারিং করেছেন রাসেল খান, পলি ইসলাম। মোট দশটি গান নিয়ে অ্যালবামটি সাজানো হয়েছে। গানগুলো হচ্ছে-মেঘে মেঘেতুমি আমার পরান বন্ধু তোমায় ছাড়া কোনো কিছু স্বপ্নগুলো দেখে মানুষ চলে আমার অন্তরে ঘাটে সুজন মাঝি যায় দিন চলে যায় তুমি কেমনে কিছু কিছু আশা যতই দুঃখ দেয়। অ্যালবাম সম্পর্কে পলি বলেন, অনেক বছর  ধরে আমার ওস্তাদ সঞ্জিব দার কাছে ক্লাসিক গানের উপর তালিম নিচ্ছি। ধন্যবাদ দাদাকে। তারপরও যার কথা না বললেই নয়, সে আমার জীবন সঙ্গী শাফি, তার চেষ্টা না থাকলে হয়তো কিছুই হতো না। আরো ধন্যবাদ যারা আমার সময়ে অসময়ে থেকেছেন যাদের সহযোগিতায় এই অ্যালবাম প্রকাশ হয়েছে। 